VirgoC – Page 2 – Life according to C
...ek is 'n Generation X kind, so sê die media . Ek is mal oor die comforts van tegnologie (wat ek wil verstaan), maar ek smag na dit waarmee ek groot geword het. Ek is vandag nog netso confused soos 20 jaar terug, verskil is nou geniet ek my confusion. Die is hoe ek die lewe sien in stories, of sommer net "plain" en soos die kraai vlieg.
Author VirgoCPosted on May 14, 2019 May 14, 2019 22 Comments on Kosfees om die langtafel op Rebusfontein..
Ek wil vir al die ma's hier net sê "happy Mother's day" en ek hoop julle is stukkend bederf want julle almal verdien dit.
Dankie, dankie, dankie,xxx
Author VirgoCPosted on May 12, 2019 May 12, 2019 4 Comments on Small token…
Sommer net so paar dinge..
Ek is lus vir sulke stroopsoet kofffie en warm brood met baieeeee goue stroop op
En nou gaan ek TV kyk,xx
Author VirgoCPosted on May 8, 2019 May 8, 2019 3 Comments on Sommer net so paar dinge..
Het dit gesien en dadelik ge-teleport vir jou Rebusfontein toe, volgende keer darem so bietjie nader aan die water vir jou..
Author VirgoCPosted on May 8, 2019 May 8, 2019 9 Comments on Vir Hester..Rebusfontein
Woordsnoer 4: Towerinstraat 9, VirgoC
Whohoooooooo, ek is mal oor my eend. Die het sommer saam Una gegaan op die eerste waens en al gestaan en wag by Towerinstraat nr 9 in Rebusfontien in #Middel Mzanzi. Ek nog op die ossewa en kan nie wag nie, man en muis is al weg met die eerste waens , dit is effe stadiger as die motorfiets en weet sommer Padda sit al lank en wag. Weet sy en ons "foster-kat" sit al en wag van vanoggend af. Sy naam is Floki, hy is 'n Norwegian Forest Cat blykbaar, so hy is nou 'n volbloed Viking. Ek is so bly hy het maatjies in ons dorp.
Toe ons so om die draai kom sien ek daar staan ons Airstream huisie en wag en ek is so opgewonde. Ek is so bly ek het so lig gepak, gooi my groot duffelbag oor my skouer en spring af, loop verby die Spekboom-heining en skreeu "Ek is by die huissssss"
Sjoe, dis darem so mooi uitsig hier op Rebusfontein. Ek kyk weer na ons Airstream en glimlag want ek kan nie glo ek gaan uiteindelik leef soos 'n sigeuner nie. Padda glimlag en sy en Floki stap nader, hy skuur-skuur so teen my been en jaag so velore vlinder so entjie. Ek staan en haal lekker diep asem, skoon lug, wonderlike skoon lug. Ek vertel dadelik van die pragtige huisies wat ek gesien het so met die inry slag, begin sommer by Hester wat honorêre burgemeester is in ons sprokies-dorp. Hier waar geen droom onmoontlik is nie, wat jy sien en droom, dit word rerig.
Ek kyk om na die onthaal deel toe, daar waar ons kan lag en gesels en kuier, waar die motorfiets manne en al ons ander vriende en familie kan kom saamsit aan 'n tafel wat groei en krimp sodat almal kan inpas wat kom sit vir 'n rusplek, 'n koppie koffie of 'n bord warm kos- wat ookal hulle nodig het. Want hier, hier op die dorp maak ons drome waar word en hier suffer niemand nie.
En ek glimlag nog meer as ek omkyk en ons kruie en blomtuin sien, hier waar ons al ons eie kruie en bossies groei, want hier hou die natuur ons gesond en al die ander gif hou ons uit. Ons leef en kyk na die aarde en sy kyk na ons.
En wanneer ek binnestap is dit heerlik binne, want soos beloof het Padda gesorg daar is 'n kaggeltjie, of soos hulle sê "wood-burn stove" en sowaar, sy het my container swembad gemaak en die water is heerlik warm. Hier gaan ons heerlik swem nog en kan ons in die wonderlike mineraal water lê of baljaar heel jaar deur.
Ek asem weer diep in en kyk op en sê saggies "Dankie vir al ons blessings"
Author VirgoCPosted on May 7, 2019 25 Comments on Woordsnoer 4: Towerinstraat 9, VirgoC
En hier hak ek vas, want skielik het dinge effens verander met my en kos. Ons yskas lyk heel anders as altyd . Danksy galblaas (Kameel, jy het al my simpatie) en so lekker breuk, is baie dinge finally van my lysie af. Ek ek is mal oor eet, glo my, lekker kos, gekookte kos. Ek het steeds baie soettand en kan net so oor sout raak ook. Ek net op stadium wat ek besef dis nie die pyn werd nie en ek dink ons yskas sal my arme boetie slapelose nagte gee.
Daar is altyd waatlemoen in ons yskas – ek is totaal versot op waatlemoen en deel nie graag nie (daar is dit uit, ek het dit erken).
En dan papaya- Padda haat dit, sy wil omval met daai reuk. So ek maak smoothies daarvan met soya melk.
En nou het ek geleer ysies maak. Ek het blokke en blokke gevriesde appelsap wat ek juice en ook so mengsel apple, mint en komkommer en is heerlik. So as ek lus kry vir roomys, dan het ek my ysblokke uit en eet rustig. Amazing wat mens se mind kan aanvaar.
Ons het die heerlikste room-kaas (gemaak met coconut) met chives in ontdek en moet sê ek kan nie wag vir Vrydae se mark dag om te gaan koop nie. Padda kry kaaskoek van selle plek.
Altyd een of ander kombinasie juice in yskas, veral goed met beet en appel in (galblaas en lewer is baie bly en email gereeld om dankie te sê). En altyd oorskiet sop wat ek maak of groente wat in slaai ingaan volgende dag. So nou en dan so lekker gluten free broodjie, so bietjie olyfolie en knoffel wat jy self sny en opsit en kaas (ja ons doen nou vegan kaas) en in die oond…njammies as daai broodjie uitkom. Die gewone version daarvan was net so lekker.
Tannie Ina Paarman se honey mustard is ALTYD in die huis. En Heinz tamatiesous en mayo mengsel (patatjie-oorlog) en alles word in dit gedip
Wat was altyd in ons yskas: (wel laat ek sê het ek altyd ingehad)
Tjoklit- een of ander soort
Heerlike konfyt (superfyn applekoos)
Klein blikkie kondensmelk
Een of ander poeding (veral chocholate mouse toe ek nog suiwel ge-eet het en kaaskoek)
Popcorn – die wat jy self skiet ons het nie mikrogolf nie
Lays sout tjippies
Sour cream en chives rice cakes
Future life pap (meng gewoon en chocholate – toe ek nog suiwel ge-eet het)
Rainbow melkies – sulke klein evaporated melk houertjies en proe ongelooflik in tee (ek mis dit baieeeee)
Koekkies of beskuit, iets om te dip in tee
Wat ek nou net besef…
Author VirgoCPosted on March 28, 2019 March 28, 2019 17 Comments on Lekker happies…
Author VirgoCPosted on March 22, 2019 March 22, 2019 17 Comments on Boererate…
An interesting poster…
Ek sien die poster heeldag in ons kliniek en op 'n manier het dit skielik net in my kop soveel meer sin gemaak oor water drink. Ja,ja, ek weet, dit is soort van 'n touchy subject vir baie en belangrikste is om te onthou 'n mens roes nie van water nie en of ons dit wil weet of nie, ons het dit nodig, en meer as wat ons dink.
Toe ek vandag Hester se uitdaging lees en lees oor die krampe, gedink dalk idee om dit met julle te deel.
Author VirgoCPosted on March 22, 2019 March 22, 2019 3 Comments on An interesting poster…
Dit is naweek hier- wel een dag af more, maar dit is af, bydrae vir die afdaag:
Author VirgoCPosted on February 14, 2019 February 14, 2019 4 Comments on Weekend thoughts..
Author VirgoCPosted on February 12, 2019 February 12, 2019 25 Comments on A new Page…
Ek het 'n vriendin wat ek ken vandat ons saam in standard 6 was, eerste dag in die koshuis, die dag voor ons skool begin. Ek het skool gehaat, met 'n passie. Geglo dit was 'n totale mors van tyd en kon nie glo ek moet dit doen nie, daar was baie belangriker dinge op die plaas om te doen.
En toe ontmoet ek vir Patrys, Sy was saam met 3 ander meisies in 'n kamer, ek saam met 2 ander. Ons het dadelik geclick en oor en weer gekuier. Sy was 'n stunning girl en wêreld wys en die manne was mal oor haar. Sy het gevloek soos 'n matroos, het almal naby aan haar vurig verdedig en het die mooiste hart gehad wat jy aan kan dink. Vroeg in standard 6 praat ons eendag so oor kêrels en sy sê as ek eendag 'n dogtertjie het, noem ek haar Zenobia. Sy dit iewers raak gelees in een of ander boek. Ons is dik palle, sy kronies in die moeilikheid oor haar kort rok en lang naels en haar grimering, ek lag net, want meer as 'n plaas japie met my kan jy nie kry nie. Die seuns vrek oor haar, van matriek tot standard 6.
Sy is die een wat my help toe ek op skool met "Pangelang" (was sy bynaam) kys en ons gaan fliek in die skoolsaal. Ek kom uit met jeans, rugby trui en tekkies- sy stop my net daar en sê vandag trek jy ordentlik aan. Nou ja, so is ek toe nou omtrent uitgevat en is fliek toe. Sy help my om te crook met die landloop- ek meen regtig, wie de hel hardloop nou so ver en dit as jy nie gejaag word nie. Sy verdedig my teen ons Afrikaanse onderwyseres, sy brei my babygrow effek wat ons moes doen vir huishoedkunde en sy is saam toe ons gevang word melkpoeier steel toe dit tyd is om te leer kook.
Paar jaar later swot ek en sy bly in Sunnyside, in so 1 slaapkamer woonstel. Ek is Isreal toe vir 6 maande op 'n kibbutz na ek geswot het, en toe ek terugkom is sy swanger. Sy is so bly en opgewonde en sy lyk net so pragtig soos altyd. Het vrede met die pa en doen haar ding. Praat van 'n suvivor. Dis nie hoe lank daarna nie en Zenobia is gebore. So paar jaar later het sy nog 'n dogter, porsche, en net so pragtig. Sy is nie getroud nie, wil nie trou nie en leef haar lewe uit. Sy leer haar kinders, sy kyk na haar ma en sy werk. Sy kla nooit, sy lag altyd en al sien ons mekaar min, is ons ongelooflik naby aan mekaar.
Die 3e Febbruarie lui my foon en dit is haar nommer. My hart spring in my keel en ek dink dadelik hier is nou moeilikheid. Ek hoor net gehuil en foon is dood. Ek bel dadelik terug en dit is Porsche. Patrys was in 'n verskriklike kar ongeluk en is ongelooflik sleg beseer. Enkel, beide onderbene, bo bene, pelvis en sternum is gebreek. Sy is met tjopper Milpark toe gevlieg oor multi trauma en sy dokter sê sy is baie sleg beseer en onstabiel.
My wêreld stop vir 'n paar minute. Ek voel eintlik naar. Voel trane in my oë en ek wil regtig net skreeu. Ek kan nie dink nie, weet regtig nie wat om te doen nie. En ek dink net "asseblief Liewe Jesus, moenie dat dit die laaste keer wees wat ek haar gesien het nie, nie nou al nie".
Ek stap uit en gaan staan buite en ek bid so hard.
Vandag gaan dit heelwat beter met haar. Sy is al vir herhaalde operasies in , beserings is erg en na vandag se werk aan haar linker been, begin hulle haar seker van môre af speen van die ventilator af. Hulle maak reg dat sy dalk kan saal toe gaan teen einde van die week. Daai twee dogters het groepie begin en hou ons almal op datum van wat gebeur. Hulle is pragtig. Jy is so 'n amazing mens en ek is so blessed om jou in my lewe te hê en deel te wees van joune.
Dankie is al wat ek kan sê..
Author VirgoCPosted on February 11, 2019 February 11, 2019 21 Comments on Vir Patrys
Author VirgoCPosted on January 30, 2019 January 30, 2019 6 Comments on Vreemde draaie..
Wel, dit is officially nou naweek in die sandpit. Dit is so paar jaar terug verskuif van Donderdag en Vrydag, na Vrydag en Saterdag. Was vreemd in die begin om te dink jy skuif sommer net die naweek se dae soos dit jou pas, maar nou is dit heel normaal. Gedink tyd vir so smiles vir die naweek.
Hoop julle het 'n great naweek
Author VirgoCPosted on January 17, 2019 14 Comments on Sandpit- naweek
Dit lees ek raak. Luister vreeslik na hom op die oomblik en laat my baie rustig voel.
Author VirgoCPosted on January 4, 2019 4 Comments on Powerful..
Ek het so lank terug laas geskryf. Voel eintlik vreemd om dit weer te doen. Dis 'n nuwe jaar, selfde week, maar nuwe dag en nuwe jaar.
2018 was op sy manier vir my rof, so anders verloop as wat ek ooit aan sou kon dink. Met al die drama het ek een ding besef: hoe vêr ek van myself af beweeg het. Hoe dit nie saak maak wat jy doen nie of hoe vêr jy in die verkeerde rigting in beweeg nie, jy word terug gebring na waar jy wel moet wees.
Nuwe Jaar, nuwe dinge. Ek het rus in my siel, ek het die wonderlikste mens aan my sy. Ek is so blessed.
Ek het een voorneme die jaar:
Author VirgoCPosted on January 1, 2019 January 1, 2019 6 Comments on Day 1…
Author VirgoCPosted on December 25, 2018
Die Towerinne en Gariep…
Die 14 kuiergasbloggers vir die week (en hul lesers) kan dan vir die res van die week ook blogposse bylas waarin hulle beskryf hoe hulle die kuier geniet het, of hulle kan ñ blog skryf oor die streek waarin die gasblogger van die week die kuiergaste onthaal het – vertel van ñ eie ondervinding in daardie provinsie/streek/dorp, deel herinneringe of plaas fotos wat daar geneem is. Enige lekker storie sal doen solank dit in die gasblogger se streek/provinsie afspeel. Kuiergasbloggers en hulle lesers moet asseblief ook hulle skakels byvoeg op InLinkz sodat ons almal kan saamlees. Sien: Dis Ekke vir die reëls.
Die groen bus kom stadig aangery en stop botstil in die pad. Die vreeslike ompad van die toer het amper sy tol begin eis, die Towerinne is moeg. Hulle het deurnag gery en almal het geslaap, buiten Lorenzo wat gesweer het hy kry almal weer op die regte pad teen die tyd dat hulle wakker is.
Die groot motorfiets konvooi staan die pad weerskante toe vol, dit lyk na chaos op die pad. Die polisie het opgegee, sodra hulle 10 motorfietse aftrek, kom nog 10 by.
Lorenzo glimlag breed en groet vir Silver wat so stadig van sy Harley afklim en bus toe loop. Hulle doen so vreemde handskud wat seker net vir manne sin maak en hy knipoog vir Frannie en vee so oor sy gesig.
Hy knik sy kop vir Lorenzo en die staan op en is baie erge gebroke engels se hy: Ladies, you dress. You off bus. You go Silver".
Die Towerinne kyk rond en almal half verward. Dit is baie duidelik, hierdie is nie die Calitzdorp Chapter nie. Die Hell's Angels Chapter lyk na ' verskriklike spul bikers en "mean to the bone" . Tannie Frannie lag lekker en staan op. " Nou goed dames, die planne is nou so. Virgo is al van die bus af soos julle weet toe ons uit Calitsdorp weg is. Sy het my gevra om julle die res te vertel. Die bus gaan nie in die dorp in nie. Almal van julle is gese om vir julle lekker broeke te bring, tekkies en T-hemde. Julle is ook elkeen gevra om by daardie stop wat ons gehad het in Calitzdorp 2 boeke te koop by die tweede handse boekwinkel. So, trek gou aan en bring julle boeke en julle oornag sakke met julle toiletries tevat en julle baaibroeke en dan gaan kies julle vir julle 'n biker wat julle die dorp gaan invat. Ek weet julle is storm honger, so ons stop sommer so met die intrapslag by die OK bazaar en gaan langsaan by Tjailatyd 'n lekker bord boerekos eet. Virgo sien ons daar en sal dan kom verduidelik. Lorenzo sal die bus met begeleiding van die bikers na ons kampeerplek toe vat."
Dis it chaos in die bus. Die towerinne kyk vir mekaar, hulle het sopas bike gery in Calitzdorp en alhoewel Silver hier is, lyk die manne of niemand ooit terug praat nie. Toortsie is heeltemal in 'n toestand- haar singstem sommer heel weg, Woordnoot wil nie eers dink wat die oom gaan sê nie. Seegogga is gouer as jy kan sê blits in haar broek en hemp en wil net uit om haar bike te gaan soek. Lekkervurig het 'n frons op haar voorkop, wat gaan Rots sê oor sy alweer op 'n bike is. Kameel skud net haar kop en mompel heeltyd vir haarself terwyl sy aantrek. Trommetjie kan nie ophou giggel nie. Tannie Frannie het die breedste glimlag op haar gesig en haar oë blink. Perdebytjie probeer dink en beplan hoe en waar sy haar kamera gaan moet sit, haar sakkie is te klein. Hester se oë is so groot soos pierings en sy wonder of die terugbetaling is vir daardie hangbrug- hierdie lyk na ernstige bikers. Positief hou aan vir Una kyk en Una lag net, die trane rol al. Bondels sit en wonder hoe ver sy gaan kom voor hulle weet sy is weg, Scrappy kyk haar net so en sê " ek sou nie eers probeer as ek jy is nie. Ons gaan hierdeur kom en klaar en bid jy net hier is nie joernaliste nie".
Die deur gaan oop en die towerinne klim stadig uit, Frannie omtrent 'n huppel in haar stap en is sommer reguit na Silver toe wat haar sommer laat wegraak in sy arms. Hy gee haar so lekker klap op die boud en help haar om haar valhelm vas te maak. So beer van 'n man stap sommer reguit na Hester toe en sê" en jy ry defnitief saam met my" en tel haar sommer so op en sit haar op sy groot Harley trike. Hester wil nog iets sê toe sit sy valhelm en al.
Kameel begin giggel oor Toortsie se benoude gesigsuitdrukking. Sy besef dis oor daardie vreeslike biker met sy lang hare en 'n gesig soos die stoeier " The Undertaker" reguit op haar afstap. Toorsie gee so benoude "Oh liewe Vader" toe die man stop en sommer dadelik haar valhelm opsit en haar soos 'n sak patats oor sy skouer gooi en na sy bike toe loop. Kameel hou teen die tyd haar maag vas soos sy lag, of dit nou senuwees is of wat, dit weet sy nie Perdebytjie giggel net so en neem fotos, al wat mens hoor is die kliek-kliek-kliek soos sy neem. Sy het gesigsuitdrukkings perfek gevang.
So 10 minute later is al wat 'n Towerin is op 'n bike en trek die konvooi weg met 'n groot geraas. Baie van die manne het harder "pipes" op en mens hoor hulle myle vêr. Die bikes ry stadig Gariep binne. Hulle ry 'n entjie en teen die tyd dat hulle voor Tjailatyd resturant langs die OK Bazaar stop, staan meeste van die mense reeds buite om die hele gedoente dop te hou. Virgo staan bo op die trappe en glimlag breed. Teen die tyd lyk die meeste Towerinne al effe bedaard en is hulle vinnig van die bikes af en op met die trappe na die resturant.
Almal praat gelyk. Hulle is opgewonde, geskok, bleek, oë blink en dit klink soos 'n familie lunch op 'n klein Italiaanse dorp soos mens moet probeer bybly met wie praat en waaroor.Die kos is heerlik soos altyd, opregte bord boerekos. Die chef het spesiaal vir Toortsie banting friendly bord gemaak en sy lê goed weg. Die skok het haar die aptyd van 'n resiesperd gegee. Ons drink 'n heerlike koppie koffie na ete en Virgo kap so teen 'n glas….
"Towerinne, hier op Gariep gaan ons rus. Ons het almal 'n redelike ompad gery om hier te kom en ek weet julle is effens gedaan. Ek het gevra dat julle elkeen 2 boeke moet saambring en sal julle vertel hoekom. Die dorpie hier op Gariep weet julle het redelik baie pensioenarisse. Hier is regtig nie werksgeleenthede hier nie en meeste mense wat hier is lewe, as hulle gelukkig is, op net een inkomste en dan ook op die ouderdomspensioen van hulle ma of pa. Hier is wel 'n biblioteek op die dorp, maar almal het al al die boeke gelees wat hier is. So ons het met die hulp van al die biker manne 'n additionele gebou gekry op 'n great kontrak om die biblioteek groter te maak en te sorg vir nuwe boeke. En dit is wat julle vandag saamgebring het. Die ander manne wat saam toer het ook almal gebring en dit is vir ons die wonderlikste ding om te weet dat hierdie mense kan nou weer begin lees. Een van die rëels van die Biker Cafe wat ons hier het is dat jy wel 'n boek of tydskrif moet saambring en los, of 'n donasie dat ons kan koop en ons het die wonderlikste suskes met dit gehad. So, na hierdie heerlike middagete hier, gaan ons gou laat julle al julle sakke by die slaapplek sit en dan gaan ons verf. Die biblioteek moet geverf word en julle kan bos gaan en doen wat julle wil om dit 'n wonderlike plek te maak vir al die mense op die wonderlike dorpie. Na ons verf, kom ons terug na die rugbyveld wat julle so agter julle kan sien. Die biker manne het ook gehelp dat ons daardie veld mooi regmaak en "user-friendly" te maak vir die kinders in die dorp dat hulle kan aanhou om sport te beoefen. Ons gaan na 'n rugby game kyk tussen die bikers en die skoolkinders."
Die biker manne klap op die tafels en fluit, die towerinne klap hande saam en lyk totaal verbaas en bly om te dink dat hulle soveel vreugde gaan kan verskaf aan die klein dorpie. Voor jy kan se mes is Toortsie opgetel en bike toe gedra. Die groot beer van 'n man het vir Hester sommer net so weer op die bike getel. Kameel lag so dat die trane weer rol. Sy, Positief en Una hou net nie op lag nie. Lekkervurig skud steeds haar kop, maar nou met 'n groot glimlag op haar gesig. Scrappy en Woordnoot sit bank-vas agter hulle bikers, Perdebytjie neem steeds foto op foto. Trommeltjie, Bondels en Seegogga vra net uit oor die bike-besigheid.
Virgo klim op haar V-Rod en ry saam met Padda en Big Daddy ry stadig voor, Tannie Frannie en Silver net so agter en die hele konvooi volg. Ons ry stadig water se kant toe en sommer naby die groot kampeer terein draai ons af waar so groot bord wys "CC Bikers Café" . Ons ry verby die gebou en stop voor die "Bikers Lodge" . Ons klomp voor stop en draai om sodat ons seker is ons kan die uitdrukking op die Towerinne se gesigte sien.
Die groot Dakota vliegtuig staan alleen langs nog 'n kampeerterrein met opgeslaande tente en ook oop spasies vir ander kampeerders. Die kamp area is in rep en roer soos mense tente opslaan en die groot fire-pits regkry.
Towerinne, ons slaap vannaand in die Biker Lodge hierbo. Hierdie ou vliegtuig het ons omskep in 'n lodge. Julle het reeds op die bus besluit wie deel kamers en dit is bunker beds, so ek stel voor die wat nie mal is oor hoogtes nie, moet maar onder slaap. Daar is 'n badkamer aan die einde van die vliegtuig met genoeg ablusie geriewe dat niemand hoef te wag nie. Gaan sit julle sakke neer in die kamers wat julle kies en kom dat ons kan gaan verf.
Die Towerinne praat soos tjoekvinke oor die vliegtuig bedryf. Kamers word gekies, ablusie geriewe beskou en dan kom hulle uitewindelik terug en is sommer dadelik na hulle bikers toe, boeke onder die arm.
Die biblioteek is aan die bo kant van die dorp en daar is reeds 'n hele paar van die dorpskinders wat daar staan en wag. Dis 'n vreeslike gegroet tussen hulle en die bikers en dadelik begin die organisasie om die boeke in die nuwe gebou te los. "Towerinne, ek het so paar mense nodig wat sal kan help met boeke sorter en dalk pak soos in 'n biblioteek." Lekkervurig, Toortsie en Trommeltjie is dadelik voor en begin sommer sorter voor ons nog 'n woord kan se. Die res van ons gryp oorpakke, verfkwasse, rollers en begin met die groot geverf van die nuwe gebou. Dit is nie lank nie of 'n verf oorlog begin. Die musiek speel, die kinders speel en lag en jaag mekaar en die towerinne en bikers verf die gebou in 'n jap-trap klaar. Almal ontspan met 'n koue bier, die kinders elk met 'n koeldrank.
Na so uur se gerus is almal terug op die bikes en ry ons rugbyveld toe vir die beloofte game. Die bikers 30 spelers teen die 15 skoolseuns. Die bikers word soos 2 man resies aanmekaar vasgemaak en die fluitjie blaas. Dit is skreeusnaaks. Die bikers brul en kreun en die seuns hol draaie om hulle. Daar word stofwolke geval op die veld. Die dorpsmense lag en juig. Die towerinne skreeu omtrent hulle stemme weg. Voor jy kan sê mes is Kameel, Lekkervurig en Una voor met sulke bolle papier en dirigeer hulle en swaai die papier soos pom-poms rond. Dis omtrent 'n gegil " Jam blikke, vis blikke drie_by_drie" die dorp gil saam. Die seuns wen 34 – 0! Dis groot makietie op die veld.
Ons almal is terug dam toe en is almal in die water. Die manne het gesorg dat daar genoeg jet-ski's is vir almal en vir die volgende uur koel almal af en geniet hulself terdee. Ons ry terug lodge toe en almal het tyd om rustig te gaan stort, so bietjie asem te skep en weet sodra hulle reg is, kan hulle afbeweeg na die Bikers Café toe. Vannaand braai ons in die groot pit en daar is slaaie, varsgebakte brode (tot Banting brood) en 'n groot pot pap en sheba.
Die towerinne is omtrent opgewonde om in die kroeg te sit en kuier. Die bikers besluit dit is tyd vir line dancing en almal geniet hulle gate uit. Voor ons mooi besef wat aangaan het Seegogga, Positief, Bondels, Trommetjie, Hester en Perdebytjie die voortou geneem en wys almal hoe die nuwe line dance gedoen moet word. Dis nie hoe lank nie toe word die towerinne op die kroeg getel en toe begin die gedans omtrent.
Buite by die pit staan Tannie Frannie , Silver, Toortsie, Positief en Scrappy en maak seker die fire pit is goed aan die gang. Die volgende oomblik ruk Lekkervurig haar " fire-dancing" goete uit en begin haar spesiaale dans. Sy betower omtrent almal soos sy haar dans doen en haar vlamme swaai. Die dansery kom tot 'n einde en almal bewonder net hoe die vlamme beweeg.
Die gekuier kom eers teen die oggendure tot bedaring en die towerinne stap so een een lodge toe.
Laatoggend is almal op en die bikers neem ons na De Stijl hotel met die mooiste uitsig oor die dam. Daar eet ons die heerlikste ontbyt en neem fotos. Vroegmiddag word ons teruggeneem na die bus toe en die towerinne is oppad na ons volgende bestemming.
Author VirgoCPosted on November 28, 2018 November 29, 2018 157 Comments on Die Towerinne en Gariep…
Geen dink Donderdag..
And that is all I am going to say about that..
Author VirgoCPosted on November 8, 2018 November 8, 2018 4 Comments on Geen dink Donderdag..
Author VirgoCPosted on November 4, 2018 November 4, 2018 7 Comments on Ups and Downs…
Lighten up Saturday…
Author VirgoCPosted on November 3, 2018
Power of an advertisement..
Watter mooi en waar woorde is dit nie in die advertensie nie. Moes dit net share.. (en ek hoop ek het dit reg gedoen).
Author VirgoCPosted on November 2, 2018 November 2, 2018 4 Comments on Power of an advertisement..
Good Feelings Friday…
Author VirgoCPosted on November 2, 2018
Ek wonder of dinge erger raak hoe ouer mens word. Padda is nou hier uit lughawe toe, sy vlieg so 2 weke voor my SA toe. Sy gaan in die Kaap wees in die tyd en ek sit hier en voel totaal verlore. Ek weet nie hoekom nie, ek weet nie wanneer dit gebeur het nie, maar skielik is daai deel dat ek nie meer sonder haar wil wees nie sommer net baie erger.
Ons is so ongelooflik verskillend, ek weet soms verstaan mense nie hoe ons net click nie, maar ons doen. Sy is my tuiste, my veilige plek.
Daarom vannaand sê ek net die hele tyd dat dinge wil ooborrel: Dankie, dankie, dankie dat sy in my lewe is.How blessed am I?
Veilig vlieg Padda, waai vir die berg en gooi solank vir my 'n klippie inni see,x
Author VirgoCPosted on November 1, 2018 November 1, 2018 5 Comments on Stukke…
Author VirgoCPosted on October 31, 2018
Good Deeds Wednesday…
Author VirgoCPosted on October 31, 2018 3 Comments on Good Deeds Wednesday…
Author VirgoCPosted on October 30, 2018
Good Thoughts Monday…
Author VirgoCPosted on October 29, 2018
All Good Sunday…
Author VirgoCPosted on October 28, 2018 1 Comment on All Good Sunday…
From #The Secret, my next 7 days..
Ek het dit lank terug gelees, nie heeltemal verstaan nie en soort van doelloos goed gedoen wanneer dit my gepas het. Toe ontdek ek vir Abrham Hicks en leer ongelooflik baie. In kort, wat jy saai, sal jy maai.
Ek het besluit vir my volgende 7 dae, begin môre, gaan ek iets opsit vir elke dag van die week soos uitgesit in hulle daily stukke. As daar een ding is wat ek wel geleer het, is dit regtig om meer joy te hê, want iewers verander dit en ek het daai verandering nie net nodig nie, ek glo dit.
#Lawofattraction (and I quote):
Take the next seven days of the week and change your entire life by powerfully using the law of attraction. Begin with just one day if you want, and make that day a habit for a few weeks before adding another day. Do what works best for you, as the most important thing is that you do it.
Author VirgoCPosted on October 27, 2018 October 27, 2018 1 Comment on From #The Secret, my next 7 days..